ការសម្ភាសរបស់ ស៊ន់ឆារី

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ស៊ន់ឆារី

ការសង្ខេបប្រវត្តិរបស់ ស៊ន់ ឆារី

*ការសម្ភាសនៅឆ្នាំ២០១៨ ស៊ន់ ឆារី មានអាយុ៥១ឆ្នាំ កើតនៅឆ្នាំវក នៅក្នុងភូមិពាមក្នុងឃុំព្រែកក្របៅ ស្រុកកងមាស ខេត្តកំពង់ចាម។ ជីវិតអ៊ីកាលនៅពីតូចបានចូលនៅក្នុងសម័យប៉ុលពត គេប្រើអោយស្ទូង និងនៅជាមួយនឹងក្រុមកុមារបែកពីឪពុកម្តាយ ហើយកាលនុងការហូបចុកមានការខ្វះខាត និងពេលសម័យនោះឪពុករបស់អ៊ីត្រូវបានប៉ុលពតយកទៅសម្លាប់ចោល ហើយបន្ទាប់ពីដាច់ម្តាយអ៊ីខំប្រឹងរកស៊ីឈ្នួលគេដើម្បិចិញ្ចឹមកូនរហូតបានធំៗ ហើយមានគ្រួសាររៀងៗខ្លួន។ បងស្រីមិនបានរៀនសូត្រជ្រៅជ្រះនោះទេ ហើយមកបានរៀបអាពាហ៏ពិពាហ៏នៅអាយុ២០ ជាមួយនឹងស្វាមីអាយុ២២ ហើយស្រលាញ់គ្នា​ហើយចាស់ទុំជាអ្នករៀបចំអោយតាមផ្លូវច្បាប់ទំលាប់ ក្រោយមកមានកូនបាន៤នាក់សរុប ស្រីមាន១នាក់ ប្រុស៣។*

ក៖ ចាសខ្ញុំជម្រាបរលឹកបងស្រី តើសព្វថ្ងៃបងស្រីសុខសប្បាយដែរឬទេ?

ខ៖ សុខសប្បាយ!

ក៖ ចាសខ្ញុំឈ្មោះកុយ សុភីបានមកធ្វើការសម្ភាស នៅឆ្នាំចរ សំរិកស័កពុទ្ធស័ករាជ ២៥៦២ ខែមិគិសិក ១១រោជ ថ្ងៃនឹងថ្ងៃពុធ ទី២ ខែមករា ២០១៩។ នាមត្រកូលបងស្រីឈ្មោះអ្វី?

ខ៖ ឈ្មោះ ស៊ន់ ឆារី

ក៖ ចាសឈ្មោះហ្នឹងអ្នកណាជាអ្នកដាក់អោយបងស្រី?

ខ៖ ម្តាយឪពុកជាអ្នកដាក់អោយ

ក៖ ចាស! តើឈ្មោះហ្នឹងមានអត្តន័យយ៉ាងដូចម្តេច?

ខ៖ ល្អហេស?

ក៖ ចាស

ខ៖ ល្អ!

ក៖ តើបងស្រីមានឈ្មោះហៅក្រៅ១ទៀតដេស? អត់មានទេ?

ខ៖ អត់មាន

ក៖ អត់មានទេ! ថ្ងៃខែឆ្នាំកំណើតបងស្រីកើតនៅ?

ខ៖ វក!

ក៖ ចឹងឆ្នាំខ្មែរគឺឆ្នាំវកហេស?

ខ៖ ហ្នឹងហើយអាយុ៥១

ក៖ អាយុ៥១! ចុះទីកន្លែងកំណើតរបស់បងស្រីនៅ?

ខ៖ នៅក្នុងភូមិពាមក្នុងហ្នឹង

ក៖ នៅពាមក្នុងហ្នឹងហើយចុះឃុំ?

ខ៖ នៅឃុំព្រែកក្របៅ ស្រុកកងមាស ខេត្តកំពង់ចាម។

ក៖ ចាសអឺនាមត្រកូលឪពុកបងស្រីតើមានឈ្មោះអ្វី?

ខ៖ ឪពុកឈ្មោះតាស៊ន់

ក៖ ចាសហើយដាក់នាមត្រកូលអោយដល់គាត់ផង!នាមត្រកូលរបស់គាត់ឈ្មោះអ្វី?

ខ៖ ឡានស៊ន់

ក៖ ឡានស៊ន់ចឹងហេស?

ខ៖ អឹម

ក៖ តើសព្វថ្ងៃគាត់បានស្លាប់ហើយនេស?

ខ៖ ស្លាប់ហើយដោយអាពតយកទៅសម្លាប់

ក៖ ចាសចឹងដោយសារអាពតយកទៅសម្លាប់ ចឹងកាលគាត់ស្លាប់នុងតើគាត់នៅអាយុប៉ុន្នាន?

ខ៖ តូចៗកាលជំនាន់ប៉ុលពតនុង

ក៖​ចឹងតើគាត់អាយុប៉ុន្នានដែរ?

ខ៖ អាយុ៥០ជាងហើយ

ក៖ ចឹងអាយុ៥០ជាងហើយនេស?

ខ៖ ហឹម

ក៖ ចាសចឹងគាត់មានបានចេះអក្សរអីដេស?

ខ៖ អត់ផង គាត់អ្នកស្រែចំការហ្នឹង

ក៖ អត់ចឹង គាត់អត់បានសិក្សាទេ! ចាសចឹងគាត់មានសញ្ជាតិអ្វី?

ខ៖ សញ្ជាតិខ្មែរ

ក៖ចាសហើយចឹងតើគាត់បានកាន់សាសនាអ្វី?

ខ៖ អត់មានកាន់អ្វីនោះទេ កាន់ខ្មែរ

ក៖ ចឹងព្រះពុទ្ធហ៎ខ្មែរ?

ខ៖ ព្រះពុទ្ធ

ក៖ ចាសទីកន្លែងកំណើតគាត់កើតនៅក្នុង?

ខ៖ នៅក្នុងភូមិពាមក្នុងហ្នឹងដែរ

ក៖ ចាសហើយចុះតើបងប្អូនរបស់គាត់ បង្កើតៗ ដូចជាបងគេទី១មានឈ្មោះអ្វី?

ខ៖ បងគេទី១មានឈ្មោះ ធំលាន

ក៖ ចាសភេទស្រីនេស! ហើយចុះទី២?

ខ៖ ធំ អៀន

ក៖ ចឹងធំអៀនភេទស្រីដែរ?

ខ៖ ធំអៀនភេទស្រីដែរ

ក៖ ហើយចុះទី៣?

ខ៖ ទី៣ធំស្រែន!

ក៖ ស្រែន !ចឹងភេទ?

ខ៖ ភេទប្រុស

ក៖ ហើយបន្ទាប់មកទៀត?

ខ៖ បន្ទាប់មកទៀតគឺថាស៊ន់ហ្នឹងណា!

ក៖​ចឹងគាត់មានបងប្អូនតែ៤នាក់! ហើយចុះនាមត្រកូលខាងម្តាយ ម្តាយបងស្រីវិញតើគាត់មានឈ្មោះអ្វី?

ខ៖ គាត់ឈ្មោះយាយសុខចេង

ក៖ ចុះនាមត្រកូលរបស់គាត់នោះដាក់មក?

ខ៖ ឪពុករបស់គាត់ឈ្មោះ ហៃ

ក៖ ចឹងហៃសុខចេងចឹង?

ខ៖ ហៃសុខចេង

ក៖ ចាស! អឺ សព្វថ្ងៃនេះក៏គាត់ស្លាប់ដែរណា?

ខ៖ ស្លាប់!

ក៖ អឺ ហើយចុះកាលគាត់ស្លាប់នុងដោយសារតែមានមូលហេតុអ្វី?

ខ៖ ដោយឈឺ!

ក៖ ចឹងដោយជំងឺនេស?

ខ៖ ដោយជំងឺ

ក៖ ចាសកាលគាត់ស្លាប់នៅអាយុប៉ុន្នានដែរបានគាត់ស្លាប់នុង?

ខ៖ អាយុបាន៧០ជាង

ក៖ ចឹងបាន៧០ជាងហើយ! ចាសតើគាត់មានបានចូលសិក្សាដេស?

ខ៖ អត់ទេ

ក៖ ចឹងគាត់អត់ចេះទេ!ចាសគាត់កាន់សាសនាព្រះពុទ្ធនេស?

ខ៖ ព្រះពុទ្ធ

ក៖ ហើយគាត់សញ្ជាតិខ្មែរ! ចាសហើយគាត់មានអត្តចរិតយ៉ាងម៉េចដែរ?

ខ៖គាត់ស្លូតបូត!

ក៖ ចាស! ហើយចុះទីកន្លែងរបស់គាត់កើតនៅក្នុងភូមិ?

ខ៖ នៅភ្នំពេញ!

ក៖ ចឹងនៅភ្នំពេញដឹងហើយ គឺគាត់មានដឹងខណ្ឌសង្កាត់! ប៉ុន្តែគ្រាន់តែដឹងថាគាត់កើតនៅទីក្រុងភ្នំពេញចឹងហេស?

ខ៖ អឹម

ក៖ ចឹង! មុនហ្នឹងដូចថា គាត់មានដែលបានដំណើរប្រាប់អំពីគាត់កាលពីមុនប្រាប់ដល់បងស្រីថា មុននឹងគាត់បានរៀបការ គាត់បានស្គាល់គ្នាមុនឬក៏ត្រូវជាជាប់សាច់ឈាមបងប្អូន?

ខ៖ មិនដឹងនោះទេ

ក៖ ចឹងអត់បានដឹងទេ?

ខ៖ អត់

ក៖ ចឹងអត់មានដែរបាននិយាយប្រាប់អីនោះទេនេស?

ខ៖ អត់!

ក៖អូចាសតើប្អូនខាងគាត់បង្កើតៗមានប៉ុន្នាននាក់ដែរ ខាងម្តាយ?

ខ៖ អឹម

ក៖ បងទី១ឈ្មោះ?

ខ៖ មិនដឹងទេ

ក៖ ចឹងទាំងអស់នុង?

ខ៖ អឹម

ក៖ ចឹងដឹងតែគាត់១នាក់

ខ៖ អឺ

ក៖ចាសហើយចឹងបងស្រីវិញ បងស្រីគឺមានបងប្អូនដូចជាបងគេទី១?

ខ៖ បងទី១ឈ្មោះចត

ក៖ ដាក់នាមត្រកូលអោយគាត់ផង?

ខ៖ ស៊ន់ចត

ក៖ ចាសស៊ន់ចត ភេទប្រុស! ហើយចុះទី២?

ខ៖ ទី២ស៊ន់ស្រី!

ក៖ ចាសភេទស្រី

ខ៖ ស៊ន់ធូ

ក៖ ភេទស្រី

ខ៖ ស្រី ស៊ន់ ឆារី ស្រី ស៊ន់អូន ស្រី!

ក៖ ចឹងមានតែប៉ុណ្ណឹងតើហេស?

ខ៖ ហ្នឹងហើយតែ៥នាក់!

ក៖ ចាសអឺ បងស្រីបានរៀបអាពាហ៏ពិពាហ៏នៅក្នុងឆ្នាំណា?

ខ៖ អឹម

ក៖ ចឹងហើយតើគេមានបានហៅថានៅក្នុងសង្គមអ្វីតើមានបានចាំដេស?

ខ៖ ដាច់ប៉ុលពត កាលនុងការបាន៣១ឆ្នាំហើយ

ក៖ ចឹងនៅកាលនុងគេហៅថាសង្គមសម័យសាធារណៈរដ្ឋកម្ពុជា ហើយដល់ពេលមកឆ្នាំ៨០ជាងបានរដ្ឋកម្ពុជា ហើយមកដល់ពេលឥឡូវប្រជាធិបតេយ្យ

ខ៖ ហឹម

ក៖ ចឹងពេលបងស្រីបានរៀបអាពាហ៏ពិពាហ៏នៅអាយុប៉ុន្នាន?

ខ៖ អាយុ២០!

ក៖ ហើយចឹងតើបងស្រីបានរៀនត្រឹមថ្នាក់ទីប៉ុន្នាន?

ខ៖ រៀនបានត្រឹមថ្នាក់ទី៤

ក៖ ចឹងទី៤ ហើយកាលនុងអត់ទាន់មានមុខរបរធ្វើអ្វីនោះផងហេស?នៅជាមួយនឹងបន្ទុកនឹងម្តាយនេស?

ខ៖ អឹម

ក៖ចឹងបងស្រីគឺមាននាមត្រកូលខាងស្វាមីរបស់បងស្រីវិញ?

ខ៖ ជាងរ៉ា!

ក៖ ចុះថ្ងៃខែឆ្នាំកំណើតរបស់គាត់?

ខ៖ អឹម មិនបានចាំនោះទេ

ក៖ ចាសហើយចុះតើគាត់ឆ្នាំអ្វី?

ខ៖ ឆ្នាំមមី

ក៖ ចាសហើយចឹងតើគាត់មានអាយុប៉ុន្នានដែរហើយ?

ខ៖ ៥៣

ក៖ ហើយចុះកាលគាត់បានរៀបអាពាហ៏ពិពាហ៏នៅអាយុប៉ុន្នានដែរហើយ?

ខ៖ អាយុ២២

ក៖ ចាស២២ ហើយអឺ កាលមុននឹងរៀបអាពាហ៏ពិពាហ៏ហ្នឹងតើគាត់មានមុខរបរអ្វីដែរ?

ខ៖ លក់ត្រី

ក៖ ចុះតើគាត់មានទីកន្លែងកំណើតកើតនៅឯណា? ស្រុកកំណើតគាត់កើតណា?

ខ៖ ជ្រំគីរីនោះ

ក៖ ចឹងនៅខេត្តអ្វីនុង?

ខ៖ ខេត្តកំពត

ក៖ ចុះតើមានមូលហេតុអ្វីបានជាគាត់បានមករៀបអាពាហ៏ពិពាហ៏ជាមួយនឹងបងស្រីនៅខេត្តកំពង់ចាម?

ខ៖ គាត់កូនគេសុំមកនៅឯហ្នឹង កូនទាហានចឹងឪពុកម្តាយគេសម្លាប់ចោលអស់ចឹងទៅ ហើយបានតាជាងសុំមកនៅធ្វើកូន។

ក៖ ចឹងតាជាងគេបានសុំមកនៅឯភូមិពាមក្នុងហ្នឹង?

ខ៖ ចាស

ក៖ ចឹងឪពុកម្តាយគាត់កំសត់ដែរ!

ខ៖ អឺ បងស្រីវិញ គឺមានកូនចំនួន?

ខ៖ ៥នាក់

ក៖ ចាសហើយចុះបងទី១មានឈ្មោះអ្វី?

ខ៖ ដារ៉ារដ្ឋ!

ក៖ ដារ៉ារដ្ឋចឹងភេទប្រុសនេស?

ខ៖ ភេទប្រុស

ក៖ ហើយចឹងទៅគាត់កើតនៅថ្ងៃខែឆ្នាំណា?

ខ៖ អត់មានចាំសោះ

ក៖ ចុះគាត់អាយុប៉ុន្នានហើយ?

ខ៖ ៣១

ក៖ ចាហើយចុះគាត់បានបញ្ចប់ការសិក្សានៅត្រឹមថ្នាក់ទីប៉ុន្នាន?

ខ៖ ត្រឹមថ្នាក់ទី៤មិនដឹងទី៥មិនដឹង

ក៖ ចឹងនៅឯហ្នឹងអត់មានបានទៅឯពាមជីកងនោះផងហេស?

ខ៖ អឺម!

ក៖ ចឹង

ខ៖ រៀននៅពាមជីកងតែថារៀនហើយទៅវាឈប់ណា

ក៖ អូចឹងហ៎

ខ៖ ហើយចឹងទៅចុះទីកន្លែងគាត់កើតនៅក្នុងភូមិ?

ខ៖ នៅក្នុងភូមិពាមក្នុង

ក៖ ចាសពាមក្នុងចុះមកដល់ពេលឥឡូវនេះគាត់បានទៅឯណានៃហើយ?

ខ៖​នៅហ្នឹង

ក៖ ចឹងនៅឯហ្នឹងទេមកដល់ពេលឥឡូវ?

ខ៖ អឹម!

ក៖ ចុះគាត់មុខរបររបស់គាត់ធ្វើអ្វី?

ខ៖ មិនធ្វើអ្វីដឹងថាដឹកត្រីអីបន្តិចបន្តួច

ក៖ ចឹងជាមួយនឹងហេស  
ខ៖ ជាមួយម្តាយ

ក៖ ជាមួយនឹងបងស្រីហ្នឹង ហើយចុះកូនទី២មានឈ្មោះ?

ខ៖ រ៉ារីណា!

ក៖ រ៉ារីណា!ភេទស្រីនេស?

ខ៖ ស្រី!

ក៖ ចាសហើយគាត់កើតឆ្នាំអ្វី?

ខ៖ មមី

ក៖ មមី ហើយចុះគាត់បានសិក្សាថ្នាក់ទីប៉ុន្នាន?

ខ៖ ត្រឹមថ្នាក់ទី១០!

ក៖ តើឥឡូវនេះគាត់មានគូស្រករហើយ?

ខ៖ មានហើយ

ក៖​ចុះមកដល់ពេលឥឡូវនេះគាត់មានកូន២ហើយ?

ខ៖មានហើយ

ក៖ ចុះតើស្វាមីរបស់គាត់មានឈ្មោះអ្វី?

ខ៖ ឈ្មោះ សីហា

ក៖ សីហា ចឹងមុខរបរខាងប្តីធ្វើអ្វី?

ខ៖ ចិញ្ចឹមគោ ចិញ្ចឹមអ្វីនុង!

ក៖ ពេទ្យធ្មេញអីចឹង

ខ៖ ធ្មេញអីបានបន្តិចបន្តួច

ក៖ ចាសហើយចុះចំណែកឯខាងប្រពន្ធ បានធ្វើពលករទៅ?

ខ៖ ទៅប្រទេសជប៉ុនស៊ីឈ្នួលអោយគេ!

ក៖​ចាសបានទៅប្រទេសជប៉ុនហើយ ចុះតើបានទៅរយៈពេលប៉ុន្នានឆ្នាំហើយប្រពន្ធ?

ខ៖ ១ឆ្នាំហើយ

ក៖ ១ឆ្នាំហើយ ចឹងតើគាត់សុខសប្បាយដែរឬទេនៅឯនុង?

ខ៖ សុខសប្បាយនោះទេ!

ក៖ ចឹងតើគាត់ធ្វើនុងខាងផ្នែកអ្វីដែរ?

ខ៖ អត់មានដឹងសោះ!

ក៖ អឹម មកកូនទី៣ ?

ខ៖ តារាគីមហុង

ក៖ ចាសភេទប្រុស

ខ៖ ភេទប្រុស

ក៖ ចុះឆ្នាំកំណើត?

ខ៖ ឆ្នាំរកា

ក៖ ហើយមកដល់ពេលឥឡូវនេះគាត់មានអាយុប៉ុន្នានដែរហើយ?

ខ៖ ២០ជាង តែមិនដឹងថា២០ប៉ុន្នាននោះទេ

ក៖ ចុះហើយចឹងទៅ គាត់បានបញ្ចប់ការសិក្សាបានត្រឹមថ្នាក់ទីប៉ុន្នានដែរ?

ខ៖ មិនបានចាំនោះទេ!

ក៖ ហឹម រួចទៅទីកន្លែងកំណើតរបស់គាត់កើតតើនៅក្នុងភូមិហ្នឹងដែរហេស?

ខ៖ នៅក្នុងភូមិពាមក្នុង

ក៖ ចាស តើឥឡូវគាត់មានមុខរបរធ្វើអ្វី?

ខ៖ វាទៅកូរ៉េ វាបានទៅយកប្រពន្ធនៅឯកូរ៉េហ្នឹង

ក៖ អូ! ពលរកទៅកូរ៉េ​ហើយបានប៉ុន្នានឆ្នាំហើយ?

ខ៖ បាន២ទៅ៣ឆ្នាំហើយ

ក៖ ចុះតើគាត់មានគូកំណាញ់ចិត្តហើយហេស?

ខ៖ ហ្នឹងហើយមានហើយ

ក៖ ចឹងខ្មែរគ្នាឯង?

ខ៖ ខ្មែរគ្នាឯង!

ក៖ចឹងនៅក្នុងខេត្តណាអ្នកនុង?ខេត្តណាគូកំណាញ់ចិត្ត?

ខ៖ ខេត្តតាកែវ

ក៖ ចឹងខេត្តតាកែវហេស?

ខ៖ ហឹម

ក៖ ចាសចុះប្រពន្ធរបស់គាត់មានចាំឈ្មោះហេសឈ្មោះអ្វី?

ខ៖ ឈ្មោះ ហួរ លា

ក៖ ហួរលា ចាស! បន្ទាប់មក ?

ខ៖ ទី៤ឆ្នាំជូន

ក៖ ឈ្មោះកូនសិន?

ខ៖ ឡាគីមឡុង

ក៖ ចាសភេទប្រុស

ខ៖ នៅរៀន!

ក៖នៅសិក្សានៅភ្នំពេញហេស?

ខ៖ ហឹម!

ក៖ ឆ្នាំទីប៉ុន្នានដែរហើយគាត់?

ខ៖ មិនដឹងទីប៉ុន្នាននោះទេអត់មានដឹងសោះ! ដឹងថាទារតែលុយទៅ

ក៖ ហឹម! ចឹងជំនាញខាងអ្វីក៏មិនបានដឹងដែរ?

ខ៖ អត់!

ក៖ អឺស!

ខ៖ ព្រោះយើងអត់មានសូវចេះអក្សរអត់មានសូវដែលបាននិយាយដេសដាលវា

ក៖ ហើយចុះបន្ទាប់?

ខ៖ កូនពៅឈ្មោះ អាបញ្ញាវន្ត

ក៖ ចាសបញ្ញាវន្តកូនពៅពន្លកហើយ! ចាសហើយមកដល់ពេលឥឡូវឆ្នាំអ្វីគេដែរកូនហ្នឹង?

ខ៖ ឆ្នាំថោះ

ក៖ ចាំអាបញ្ញាវន្តហ្នឹង១! ហាសៗចាស! ឆ្នាំថោះមិនទាន់បានចូលរៀនផង

ខ៖ បានត្រឹមថ្នាក់ទី១ តែទៅរៀនឈប់ៗ

ក៖ ឃើញតែទៅលេង! កូនពៅអើយ! ចាស! ហើយបានបកងាកក្រោយវិញ ថាកាលពីបងស្រីនៅពីកុមាររភាពបងស្រីបាននៅជាមួយនឹងឪពុកម្តាយបងប្អូននៅពេលនុង បងស្រីអឺមានភាពចង់ចាំអ្វីខ្លះសូមនិយាយថាតើមានការចង់ចាំយ៉ាងម៉េចដែរពេលនៅជាមួយនឹងម្តាយនៅពេលធំឡើង ឪពុកស្លាប់ហើយនៅជាមួយនឹងម្តាយនោះទេ?

ខ៖ កាលនុងឪពុកស្លាប់នៅកាលជំនាន់ប៉ុលពត

ក៖ ចាស

ខ៖ ប៉ុលពតស្លាប់ចោល ហើយចឹងម្តាយគាត់រកស៊ីលក់បបរលក់អីចិញ្ចឹមកូននៅតូចៗហ្នឹង គាត់មេម៉ាយ ហើយគាត់លក់ត្រីលក់អី រកខ្ចៅរកអី ជិះកង់ដើរលក់ខ្ចៅលៀសអីហ្នឹងដើម្បីចិញ្ចឹមកូន!

ក៖ ចាស! ហើយទៅបងស្រីឥឡូវនេះបែរមកនិយាយអំពីរបបប៉ុលពត តើនៅពេលនុងបងស្រីមានអាយុប៉ុន្នានដែរកាលនុង?

ខ៖ អាយុបាន១០ជាង

ក៖ ចាសកាលនុងក្នុងប៉ុលពតនុងគេអោយយើងចូលការងារអ្វី?

ខ៖ កាលនុងគេបានអោយចូលកុមារ!

ក៖ ចឹងនៅមណ្ឌលកុមារ?

ខ៖​ចូលកុមារ! ហាសៗ

ក៖ កុមារនៅមណ្ឌលចឹងគេអោយបងស្រីធ្វើអី?

ខ៖ គេអោយបាច់ទឹកស្រូវ អីខ្លះនោះទេវ៉ីមានស្ទូងស្រូវមានអី

ក៖ ចឹងដល់ស្ទូងហើយណ៎កុមារ ហើយបែកអំពីឪពុកម្តាយ ហើយនៅជាមួយនឹងកុមារមួយក្រុមៗចឹងទៅចាសហើយមានការចង់ចាំលំបាកយ៉ាងម៉េចខ្លះទៅ?

ខ៖ លំបាកគេអោយស៊ីគ្រាប់ពោត!

ក៖ ចឹងគេអោយស៊ីគ្រាប់ពោត!

ខ៖ ចឹងមានបបរហើយស្លត្រកួនអីហ្នឹង

ក៖ ចឹងអត់មានឆ្អែតនោះទេ ហើយចឹងតើកំលាំងរបស់យើងយ៉ាងម៉េចដែរ?

ខ៖ មិនសូវមានកំលាំងនោះទេ

ក៖ ចាស

ខ៖ ស៊ីកាលនុងអត់មានសូវដិតដល់

ក៖ ចាសហើយរួចភាពលំបាកយ៉ាងម៉េចខ្លះ?

ខ៖ លំបាកភាពនៅតូចៗអត់មាននៅជុំជាមួយនឹងម្តាយ បាននៅជាជុំជាមួយកុមារនុងទៅ

ក៖ ចាស!

ខ៖ ហ្នឹងហើយ

ក៖​ឥឡូវ បងស្រីមកមានគូរស្រករហើយមានកូនមានអីហើយចុះជីវៈភាពធ្វើអ្វី?

ខ៖ ចិញ្ចឹមត្រី ដឹកត្រីណុយអីហ្នឹង

ក៖ ចឹងជីវៈភាពមានការរីកចំរើនទៅមុខដែរហេស?

ខ៖ ហ្នឹង( មានក្មេងៗនៅលេងជិតនោះហើយគាត់ស្រែអោយ)

ក៖ ចឹងមកដល់ពេលឥឡូវបងស្រីមានពាក្យពេចន៏អ្វីដើម្បីផ្តាំផ្ញើដល់កូនចៅនិងកូនៗជំនាន់ក្រោយ យ៉ាងម៉េច?

ខ៖ ផ្តាំផ្ញើថាអោយខំរកស៊ី

ក៖ ហ្នឹងហើយផ្តាំយ៉ាងម៉េចទៀត ដូចជារៀនសូត្រអីចឹងមក!

ខ៖ អោយខំប្រឹងរៀនសូត្រ ហើយខំរកមកអោយសល់លុយច្រើនចឹងទៅណា

ក៖ ចាសហើយយ៉ាងម៉េចគេទៀត?

ខ៖ អស់ហើយ

ក៖ ចាសចឹងខ្ញុំសូមអរគុណបងច្រើនដែលបានលះបង់ពេលវេលាមានតំលៃអនុញ្ញាតអោយខ្ញុំសម្ភាសដឹងអំពីជីវៈប្រវត្តិរបស់បងស្រីហើយចឹងខ្ញុំបានសូមថតរូបរបស់បងស្រីបាន១ប៉ុស និងបទសម្ភាសហ្នឹងយកទៅដាក់នៅសកលវិទ្យាល័យBYUនៅUSAតើបងស្រីអនុញ្ញាតអោយខ្ញុំយកទៅដាក់ដេស?

ខ៖ យកទៅដាក់?

ក៖ យកទៅដាក់នៅគេហៈទំព័ររបស់ខាងសកលវិទ្យាល័យហ្នឹងដើម្បីទុកអោយកូនចៅជំនាន់ក្រោយដេស? បើសិនជាបានថាបាន បើសិនជាអត់ថាអត់!

ខ៖ ចុះតើគេមានសួរអីយើងទៀតដេស?

ក៖ អត់ទេ!

ខ៖ ចឹងដាក់ចោលទៅ

ក៖ ដាក់ទៅទុកអោយកូនក្មេងជំនាន់ក្រោយអោយដឹង

ខ៖ តិចមានរឿងអីទេដឹង!

ក៖ អត់មាននោះទេ

ខ៖ ដាក់ទៅៗចឹង

ក៖ ចាសចឹងខ្ញុំសូមជូនពរបងស្រីអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយ អរគុណជំរាបលា!